### 10.    Beslutning om at godkende Forslag til Lokalplan nr. 578 for boligområde på [adresse]

**Åbent**

Sagsnr.: 326-2020-83071       J.nr.: 01.02.05           Dokumentnr.:
326-2021-116894

**Sagstype**

Beslutning.

**Resume og sagens baggrund**

Teknik- og Miljøudvalget besluttede på møde den 4. marts
2021 at igangsætte udarbejdelsen af en ny lokalplan for boligområdet på
Merete Jensen. Arbejdet sker med afsæt i en indledende dialog med grundejerne i
området, gennemført i samarbejde med konsulentvirksomheden COWI A/S.
Administrationen fremlægger her Forslag til lokalplan nr. 578 til
kommunalbestyrelsens godkendelse med henblik på offentlig høring.

**Indstillinger**

Direktøren indstiller, at

1.    Forslag til
lokalplan nr. 578 for et boligområde på Herredstoften godkendes til offentlig
fremlæggelse i min. 8 uger.

2.    Vurderingen om,
at der ikke skal gennemføres en miljøvurdering af lokalplanforslaget
offentliggøres med en klagefrist på 8 uger.

3.    Administrationen
bemyndiges til at foretage nødvendige redaktionelle ændringer til planforslaget
forinden offentlig bekendtgørelse.

**Behandling**

Teknik- og Miljøudvalget, Økonomiudvalget,
Kommunalbestyrelsen.

**Sagsfremstilling**

*Lokalplanforslag*

Lokalplanen er udarbejdet for at
justere i plangrundlaget for et boligområde med hhv. åben-lav bebyggelse og
tæt-lav bebyggelse i det nordøstlige hjørne af byudviklingsområdet på
[adresse]. Lokalplanen erstatter den gældende lokalplan nr. 1.4-5. for et boligområde
ved Skolen på [adresse] fra 2005.

Lokalplanen har fokus på gode og
fleksible rammer for beboelse på store parcelhusgrunde, herudover fælles
udearealer og trygge forhold for bløde trafikanter. Dette muliggøres ved
konkrete justeringer i plangrundlaget for at imødekomme den efterspørgsel, der
er på boligbebyggelse, hvilket gør lokalplanen mere tidssvarende bl.a. angående
krav om placeringen og udformningen og udseendet af bebyggelsen, for at gøre
området mere attraktivt. Lokalplanen tager hensyn til områdets særegne
landskabskarakter ved at tilpasse bebyggelsen ti områdets landskabsformer og
udsigtskvaliteter og skaber en naturlig afrunding af byudviklingen mod nord til
det åbne land.

Det er lokalplanens formål at:

1.
ændre den nuværende disponering af
området og justere lokalplanbestemmelser med henblik på at skabe fleksible
rammer for udformning af ny bebyggelse og nye fællesarealer

2.    muliggøre en mindre udvidelse af delområde B (rækkehuse)
mod markdiget af hensyn til at kunne øge grundstørrelsen og skabe plads til
mindre, private havearealer.

3.    supplere bebyggelsen i delområde B til også at omfatte
dobbelthuse og huse i éet plan

Der er foretaget følgende, primære justeringer i forhold til
den gældende lokalplan:

-
En mindre udvidelse af delområde B,
hvilket giver mulighed for række-, kæde og dobbelthuse af hensyn til at kunne
øge grundstørrelsen og skabe plads til private haver.

-
Byggefelter og byggelinjer for parcelhuse udgår, hvilket giver friere
rammer for placering af bebyggelse på den enkelte ejendom.

-
For delområde A gives der mulighed for op til 1 etage med udnyttet
tagetage for parcelhusene.

-
For delområde B gives der mulighed for 2 etager, hvilket samlet set er
højere end i den nugældende lokalplan. Bygningshøjden må dog ikke overstige 8
meter. Bestemmelserne der regulerer delområdet er samlet set lempet, så der er
flere muligheder for bebyggelse og således, at man ikke er tvunget til at bygge
i mere end én etage for at udnytte grunden fornuftigt.

-
Ingen begrænsninger for taghældning på saddel- eller afvalmede tage i
delområde A.

-
Ingen regulering for udformning eller udtryk på sekundær bebyggelse.

-
Mere fleksible rammer for støttemure.

-
Mere frihed i valg af beplantningstyper.

*Offentlig høring*

Forslag til lokalplan nr. 578 for boliger på Herredstoften
vil blive fremlagt i offentlig høring

i mindst otte uger henover sommeren. Grundejerne i området
har været direkte inddraget i forarbejdet og ved at planen kommer i høring.
Hvis høringsperioden skal forlænges på grund af sommerferien, vil det også
betyde en senere vedtagelse af planen.

*Miljøscreening*

Administrationen har gennemført en
screening efter lov om miljøvurdering af planer og programmer og af konkrete
projekter (VVM). På baggrund af denne screening vurderer administrationen, at
lokalplanforslaget ikke vil få væsentlig indvirkning på miljøet, og der således
ikke skal udarbejdes miljørapport. Afgørelsen begrundes med at lokalplanen
tager hensyn til områdets særegne landskabskarakter, beskyttede diger og
naturbeskyttelsesområder.

Paul Hansen er vedlagt som
bilag 2.

*Det videre forløb*

Godkendes lokalplanforslaget, vil
forslaget blive fremlagt til offentlig fremlæggelse i 8 uger. Herefter vil
eventuelle bemærkninger mv. blive behandlet og/eller indarbejdet, og det
forventes, at lokalplanforslaget kan fremlægges til endelig godkendelse i
oktober/november 2021.

**Økonomiske konsekvenser**

Ingen.

**Bilag**

|  |  |
| --- | --- |
| Bilag 1. Forslag til lokalplan nr 578 for Boliger på [adresse]
| Bilag 2. Miljøscreening af lokalplan nr 578 for Boliger på [adresse] 326-2021-126107 |